Høring af udkast til friluftsstrategi 
Sagsfremstilling 
69.                 Høring af udkast til friluftsstrategi - Åbent 
  
  
SAGENS INDHOLD 
I denne sag skal Byrådet tage stilling til udkast til friluftsstrategi med henblik på, at den sendes i høring.  
  
Af Planstrategi 2011-15 fremgår, at Byrådet vil ”tage initiativ til at udarbejde en friluftsstrategi i forlængelse af bl.a. 
Politik for Kultur, Fritid og Idræt i [adresse]”.  
  
På baggrund af Favrskov Kommunes vision, Kommuneplan 13 og forskellig borgerinddragelse har Teknik og Kultur 
formuleret et udkast til en friluftsstrategi. Udkastet er vedlagt som bilag i en tekstudgave. Der vil senere blive 
fremsendt en grafisk opsat udgave af friluftsstrategien.  
  
Formålet med friluftstrategien er at medvirke til at skabe gode vilkår for alle typer af friluftsliv. Strategien skal 
realiseres i samarbejde med lodsejere, lokale organisationer, foreninger og ildsjæle. 
  
Friluftsstrategien er opbygget omkring følgende tre indsatsområder: 
· Stier og forbindelser 
· Friluftsområder 
· Information og formidling. 
  
VURDERING  
I forlængelse af godkendelsen af friluftsstrategien vil der blive udarbejdet en handlingsplan, der indeholder forslag til, 
hvordan friluftsstrategien kan udmøntes i praksis. Forslag til handlingsplan vil blive forelagt til godkendelse i Byrådet. 
  
Udmøntningen af friluftsstrategien involverer flere forvaltninger og en række eksterne aktører.  
  
ØKONOMI  
Der er ingen økonomiske konsekvenser af selve friluftsstrategien. 
  
Til udmøntning af friluftsstrategien er der i budget 2015-18 afsat en anlægspulje på 500.000 kr. i 2015 og 
overslagsårene. Beløbet er afsat under Kultur- og Fritidsudvalgets område. Puljen er tværgående og omfatter 
 
Byråd 
26. maj 2015 
Sagsnr. 710-2012-
153533 
Dok.nr. 710-2015-
137413 
Sagsbehandler 
DPMETK 
  
Tidl. politisk behandling 
KF-U, 14.8.13, pkt. 32 
Forventet sagsgang  
KF-U, ØK, BY, høring, KF-U, ØK, BY 
Lovgrundlag 
  
projekter indenfor både sundhed, natur, miljø, plan, kultur, fritid mv.  
  
INDDRAGELSE 
Der har været afholdt en friluftsdag 15. juni 2014, hvor ca. 400 borgere viste stor interesse og kom med en række 
forslag til værdier, ønsker og mål. 
  
Yderligere har der været afholdt tre arrangementer i kulturhusene, møde med Grønt Råd samt interviews med en 
gruppe elever på 10. klassecenteret i Hammel og Den jydske Haandværkerskole i Hadsten. 
  
Herudover har borgerne haft mulighed for at komme med deres bidrag gennem en spørgeskemaundersøgelse og 
facebook-gruppen ”[adresse]”. 
  
Repræsentanter fra Børn og Skole, Social og Sundhed samt Teknik og Kultur har taget del i udarbejdelsen af 
friluftsstrategien.  
  
Det foreslås, at Byrådet sender udkast til friluftsstrategi i høring med høringsfrist 24. juni 2015. Endvidere foreslås 
det, at kredsen af høringsparter omfatter: 
  
· Organisationer indenfor interesseområdet landbrug, natur og friluftsliv 
· Handicaprådet 
· Biblioteker og kulturhuse 
· Folkeoplysningsudvalget og Favrskov Idrætssamvirke. 
  
Det foreslås, at der afholdes et borgermøde om friluftsstrategien i høringsperioden. 
  
INDSTILLING 
Direktøren for Teknik og Kultur indstiller til Byrådet: 
  
1. At Byrådet sender udkast til friluftsstrategi i høring.   
2. At høringsfristen fastsættes til 24. juni 2015 
3. At kredsen af høringsparter godkendes. 
  
BESLUTNING 
  
Kultur- og Fritidsudvalget, 5. maj 2015: 
Fraværende: Ivan Lind, Matthias Andreasen 
  
Indstilles godkendt med enkelte redaktionelle ændringer. Desuden tilføjes, at friluftsstrategien skal sendes til høring i 
Landsbyrådet. 
  
Økonomiudvalget, 19. maj 2015: 
Fraværende: Ingen 
  
Indstillingen fra Kultur- og Fritidsudvalget indstilles godkendt. 
  
Borgmestersekretariatet, 21. maj 2015: 
En grafisk opsat version af friluftsstrategien er vedlagt som supplerende bilag. 
  
Bilag 
  
Udkast til friluftsstrategi 
710-2015-115339 
Udkast til friluftsstrategi - grafisk opsat version 
710-2015-131544 
  
  
Byråd, 26. maj 2015: 
Fraværende: Ivan Lind, Gitte Ravn 
  
Godkendt. 
